Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας /* COM/2014/0629 final - 2014/0295 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΠΛΑ αλιεία), τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999[1] (κανονισμός ΠΛΑ). Γενικό πλαίσιο Η παρούσα πρόταση υποβάλλεται στο πλαίσιο της εφαρμογής του κανονισμού ΠΛΑ και είναι το αποτέλεσμα διαδικασιών έρευνας και διαλόγου που διεξήχθησαν σύμφωνα με τις ουσιαστικές και διαδικαστικές απαιτήσεις όπως ορίζονται στον κανονισμό ΠΛΑ, προβλέποντας, μεταξύ άλλων, ότι όλες οι χώρες θα πρέπει να εκπληρώνουν τα καθήκοντα που τους αναλογούν δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς για την πρόληψη, την αποτροπή και την εξάλειψη της ΠΛΑ αλιείας. Ισχύουσες διατάξεις στον τομέα της πρότασης Απόφαση της Επιτροπής, της 15ης Νοεμβρίου 2012 (ΕΕ C 354 της 17.11.2012, σ.1-47), για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας. Εκτελεστική απόφαση της Επιτροπής της 26ης Νοεμβρίου 2013 (ΕΕ C 346 της 27.11.2013, σ. 2-25) για τον προσδιορισμό των τρίτων χωρών τις οποίες η Επιτροπή θεωρεί ως μη συνεργαζόμενες τρίτες χώρες σύμφωνα με τον κανονισμό (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας. Εκτελεστική απόφαση του Συμβουλίου, της 24ης Μαρτίου 2014 (ΕΕ L 91 της 27.03.2014, σ. 43-47), για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας Η εκτελεστική απόφαση του Συμβουλίου, της 24ης Μαρτίου 2014 (ΕΕ L 91 της 27.03.2014, σ. 43-47), για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας τροποποιήθηκε με την εκτελεστική απόφαση του Συμβουλίου (ΕΓΓΡΑΦΗ ΤΗΣ ΣΡΙ ΛΑΝΚΑ ΣΤΟΝ ΚΑΤΑΛΟΓΟ) της xxxxxxxx. Συνοχή με άλλες πολιτικές και στόχους της Ένωσης Άνευ αντικειμένου. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Διαβούλευση με τα ενδιαφερόμενα μέρη Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια των διαδικασιών έρευνας και διαλόγου, σύμφωνα με τις διατάξεις του κανονισμού ΠΛΑ. Συγκέντρωση και χρήση εμπειρογνωμοσύνης Δεν παρέστη ανάγκη προσφυγής σε εξωτερικούς εμπειρογνώμονες. Εκτίμηση επιπτώσεων Η παρούσα πρόταση προκύπτει από την εκτέλεση του κανονισμού ΠΛΑ. Ο κανονισμός ΠΛΑ δεν περιλαμβάνει διατάξεις για γενική εκτίμηση του αντικτύπου, αλλά περιέχει διεξοδικό κατάλογο των όρων που πρέπει να εκτιμηθούν. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Σύνοψη της προτεινόμενης δράσης Στις 15 Νοεμβρίου 2012 η Επιτροπή, με απόφαση της Επιτροπής, κοινοποίησε σε οκτώ τρίτες χώρες (Μπελίζ, Βασίλειο της Καμπότζης, Δημοκρατία του Φίτζι, Δημοκρατία της Γουινέας, Δημοκρατία του Παναμά, Λαϊκή Σοσιαλιστική Δημοκρατία της Σρι Λάνκα, Δημοκρατία του Τόγκο και Δημοκρατία του Βανουάτου) ότι εξέταζε το ενδεχόμενο χαρακτηρισμού τους ως μη συνεργαζόμενων χωρών, σύμφωνα με τον κανονισμό ΠΛΑ. Η Επιτροπή προέβη σε διαβήματα όσον αφορά τις οκτώ χώρες. Τα διαβήματα αυτά συνίσταντο, μεταξύ άλλων, σε ενέργειες που δικαιολογούν τα εν λόγω διαβήματα, τις ενέργειές της, που παρέχουν την ευκαιρία στις χώρες για απάντηση και αμφισβήτηση, το δικαίωμα να ζητούν και να παρέχουν πρόσθετες πληροφορίες, προτεινόμενα σχέδια δράσεων για την επανόρθωση της κατάστασης, καθώς και επαρκή χρόνο προς απάντηση και εύλογο χρόνο για επανόρθωση της κατάστασης. Στις 26 Νοεμβρίου 2013, η Επιτροπή, με την εκτελεστική απόφαση της Επιτροπής, χαρακτήρισε το Μπελίζ, το Βασίλειο της Καμπότζης και τη Δημοκρατία της Γουινέας, ως τρίτες χώρες που η Επιτροπή θεωρεί ως μη συνεργαζόμενες τρίτες χώρες σύμφωνα με τον κανονισμό ΠΛΑ. Στις 24 Μαρτίου 2014, το Συμβούλιο, με την εκτελεστική απόφαση του Συμβουλίου, κατάρτισε κατάλογο μη συνεργαζόμενων τρίτων χωρών, συμπεριλαμβανομένων του Μπελίζ, του Βασιλείου της Καμπότζης και της Δημοκρατίας της Γουινέας, στην καταπολέμηση της ΠΛΑ αλιείας. Η συνημμένη πρόταση για εκτελεστική απόφαση του Συμβουλίου βασίζεται στα συμπεράσματα τα οποία επιβεβαίωσαν ότι το Μπελίζ απέδειξε ότι η κατάσταση που δικαιολόγησε την αναγραφή του στον κατάλογο έχει διορθωθεί και το Μπελίζ έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. Κατά συνέπεια, προτείνεται στο Συμβούλιο να εγκρίνει τη συνημμένη πρόταση απόφασης. Νομική βάση Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, για την καθιέρωση ενός κοινοτικού συστήματος για την πρόληψη, την αποτροπή και την εξάλειψη της ΠΛΑ αλιείας. Αρχή της επικουρικότητας Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Συνεπώς, η αρχή της επικουρικότητας δεν έχει εφαρμογή. Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους: Το είδος της δράσης περιγράφεται στον κανονισμό ΠΛΑ και δεν αφήνει περιθώρια για εθνικές αποφάσεις. Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες. Επιλογή νομικών πράξεων Προτεινόμενη νομική πράξη: απόφαση. Άλλα μέσα δεν θα ήταν κατάλληλα για τον ακόλουθο λόγο: Άλλα μέσα δεν θα ήταν κατάλληλα, διότι ο κανονισμός για την ΠΛΑ αλιεία δεν προβλέπει εναλλακτικές επιλογές. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η πρόταση δεν έχει επιπτώσεις στον προϋπολογισμό της Ένωσης 2014/0295 (NLE) Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999[2], και ιδίως το άρθρο 34 παράγραφος 1, Έχοντας υπόψη την πρόταση που υπέβαλε η Ευρωπαϊκή Επιτροπή, Εκτιμώντας τα ακόλουθα: (1) Με τον κανονισμό (ΕΚ) αριθ. 1005/2008 (κανονισμός ΠΛΑ) θεσπίζεται το κοινοτικό σύστημα πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας. (2) Το κεφάλαιο VI του κανονισμού ΠΛΑ προβλέπει τη διαδικασία σχετικά με τον χαρακτηρισμό των μη συνεργαζόμενων τρίτων χωρών, τα διαβήματα προς τις χώρες που έχουν χαρακτηριστεί ως μη συνεργαζόμενες τρίτες χώρες, την κατάρτιση καταλόγου μη συνεργαζόμενων τρίτων χωρών, τη διαγραφή από τον κατάλογο των μη συνεργαζόμενων τρίτων χωρών, τη δημοσίευση του καταλόγου αυτού και την ενδεχόμενη λήψη επειγόντων μέτρων. (3) Σύμφωνα με το άρθρο 32 του κανονισμού ΠΛΑ, η Ευρωπαϊκή Επιτροπή («η Επιτροπή») γνωστοποίησε, με την απόφαση της 15ης Νοεμβρίου 2012[3] («απόφαση της 15ης Νοεμβρίου 2012»), σε οκτώ τρίτες χώρες τη δυνατότητα να χαρακτηρισθούν ως τρίτες χώρες τις οποίες η Επιτροπή θεωρεί μη συνεργαζόμενες τρίτες χώρες. Μεταξύ των χωρών αυτών συγκαταλεγόταν το Μπελίζ. (4) Στην απόφαση της 15ης Νοεμβρίου 2012, η Επιτροπή συμπεριέλαβε τις πληροφορίες σχετικά με τα ουσιώδη πραγματικά περιστατικά και τις εκτιμήσεις στις οποίες στηρίζεται ο εν λόγω πιθανός χαρακτηρισμός. (5) Επίσης, στις 15 Νοεμβρίου 2012, η Επιτροπή ενημέρωσε με ξεχωριστές επιστολές τις οκτώ τρίτες χώρες, μεταξύ των οποίων το Μπελίζ, ότι εξέταζε το ενδεχόμενο χαρακτηρισμού τους ως μη συνεργαζόμενων τρίτων χωρών. (6) Με την εκτελεστική απόφαση της 26ης Νοεμβρίου 2013[4] («εκτελεστική απόφαση της 26ης Νοεμβρίου 2013») η Επιτροπή χαρακτήρισε το Μπελίζ, το Βασίλειο της Καμπότζης και τη Δημοκρατία της Γουινέας ως μη συνεργαζόμενες τρίτες χώρες στην καταπολέμηση της ΠΛΑ αλιείας. Σύμφωνα με τον κανονισμό ΠΛΑ, η Επιτροπή ανέφερε τους λόγους για τους οποίους θεώρησε ότι οι τρεις αυτές χώρες δεν εκπλήρωσαν τα καθήκοντα που υπέχουν δυνάμει του διεθνούς δικαίου ως κρατών σημαίας, κρατών λιμένος, παράκτιων κρατών ή κρατών αγοράς, για λήψη μέτρων πρόληψης, αποτροπής και εξάλειψης της ΠΛΑ αλιείας. (7) Σύμφωνα με το άρθρο 33 του κανονισμού ΠΛΑ, το Συμβούλιο, με την εκτελεστική απόφαση 2014/170 της 24ης Μαρτίου 2014[5], («εκτελεστική απόφαση του Συμβουλίου της 24ης Μαρτίου 2014») έθεσε το Μπελίζ, το Βασίλειο της Καμπότζης και τη Δημοκρατία της Γουινέας στον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό ΠΛΑ. (8) Μετά την κατάρτιση, με την εκτελεστική απόφαση του Συμβουλίου της 24ης Μαρτίου 2014, του καταλόγου των μη συνεργαζόμενων τρίτων χωρών στην καταπολέμηση της ΠΛΑ αλιείας, η Επιτροπή πρόσφερε στις σχετικές χώρες τη δυνατότητα να συνεχίσουν τον διάλογο σύμφωνα με τις ουσιαστικές και διαδικαστικές απαιτήσεις που ορίζονται στον κανονισμό ΠΛΑ. Η Επιτροπή εξακολούθησε να αναζητεί όλες τις πληροφορίες που έκρινε αναγκαίες και να επαληθεύει την εγκυρότητά τους, συμπεριλαμβανομένων των προφορικών και γραπτών παρατηρήσεων, έχοντας ως στόχο να δώσει σε κάθε χαρακτηρισμένη χώρα τη δυνατότητα να διορθώσει την κατάσταση που δικαιολόγησε την εγγραφή της στον κατάλογο και να λάβει συγκεκριμένα μέτρα ικανά να αποκαταστήσουν τις εντοπισθείσες αδυναμίες. Η διαδικασία αυτή κατέληξε στη διαπίστωση ότι το Μπελίζ επανόρθωσε την κατάσταση και έλαβε διορθωτικά μέτρα. (9) Σύμφωνα με το άρθρο 34 παράγραφος 1 του κανονισμού ΠΛΑ, το Συμβούλιο θα πρέπει συνεπώς να τροποποιήσει την εκτελεστική απόφαση της 24ης Μαρτίου 2014, διαγράφοντας το Μπελίζ από τον κατάλογο των μη συνεργαζόμενων τρίτων χωρών. (10) Μετά την έκδοση της παρούσας εκτελεστικής απόφασης του Συμβουλίου με την οποία διαγράφεται το Μπελίζ από τον κατάλογο των μη συνεργαζόμενων τρίτων χωρών, σύμφωνα με το άρθρο 34 παράγραφος 1 του κανονισμού ΠΛΑ, η εκτελεστική απόφαση της Επιτροπής, της 26ης Νοεμβρίου 2013, με την οποία το Μπελίζ χαρακτηρίζεται ως μη συνεργαζόμενη τρίτη χώρα θα καταστεί άνευ αντικειμένου. ΔΙΑΓΡΑΦΗ ΤΟΥ ΜΠΕΛΙΖ ΑΠΟ ΤΟΝ ΚΑΤΑΛΟΓΟ ΤΩΝ ΜΗ ΣΥΝΕΡΓΑΖΟΜΕΝΩΝ ΤΡΙΤΩΝ ΧΩΡΩΝ (11) Μετά την έκδοση της εκτελεστικής απόφασης της 26ης Νοεμβρίου 2013 και την εκτελεστική απόφαση του Συμβουλίου 2014/170 της 24ης Μαρτίου 2014, η Επιτροπή συνέχισε το διάλογο με το Μπελίζ. Ειδικότερα, το Μπελίζ φαίνεται ότι έχει εφαρμόσει τις υποχρεώσεις εφαρμογής του διεθνούς δικαίου και έχει εγκρίνει κατάλληλο νομικό πλαίσιο για την καταπολέμηση της ΠΛΑ αλιείας· εισήγαγε κατάλληλο και αποτελεσματικό καθεστώς παρακολούθησης, ελέγχου και επιθεώρησης· δημιούργησε αποτρεπτικό σύστημα κυρώσεων και εγγυήθηκε την ορθή εφαρμογή του συστήματος πιστοποίησης αλιευμάτων. Το Μπελίζ βελτίωσε περαιτέρω τη συμμόρφωσή του προς τις διεθνείς υποχρεώσεις του, στις οποίες περιλαμβάνονται και εκείνες που απορρέουν από συστάσεις και ψηφίσματα των περιφερειακών οργανώσεων διαχείρισης αλιείας (ΠΟΔΑ). Το Μπελίζ δημιούργησε ένα νέο σύστημα νηολόγησης των πλοίων σύμφωνα με το διεθνές δίκαιο. Επί του παρόντος, το Μπελίζ συμμορφώνεται με τις συστάσεις και τα ψηφίσματα σχετικών φορέων και εξέδωσε το δικό του εθνικό σχέδιο δράσης για την πάταξη της ΠΛΑ, σύμφωνα με το διεθνές σχέδιο δράσης κατά της παράνομης, λαθραίας και άναρχης αλιείας των Ηνωμένων Εθνών (IPOA-UN). (12) Η Επιτροπή εξέτασε επί του παρόντος τη συμμόρφωση του Μπελίζ προς τις διεθνείς υποχρεώσεις του ως κράτους σημαίας, κράτους λιμένος, παράκτιου κράτους ή κράτους αγοράς σύμφωνα με τα πορίσματα της απόφασης της 15ης Νοεμβρίου 2012, της εκτελεστικής απόφασης της 26ης Νοεμβρίου 2013 και της εκτελεστικής απόφασης του Συμβουλίου της 24ης Μαρτίου 2014 και με τις σχετικές πληροφορίες που διαβίβασε επί του θέματος το Μπελίζ. Εξέτασε επίσης τα μέτρα που ελήφθησαν για να διορθωθεί η κατάσταση, καθώς και τις εγγυήσεις που παρείχαν οι αρμόδιες αρχές του Μπελίζ. (13) Λαμβανομένων υπόψη όλων των ανωτέρω στοιχείων, η Επιτροπή κατέληξε στο συμπέρασμα ότι οι δράσεις που έχει αναλάβει το Μπελίζ στο πλαίσιο των καθηκόντων του ως κράτος σημαίας επαρκούν για τη συμμόρφωσή του με τις διατάξεις των άρθρων 91, 94, 117 και 118 της Σύμβασης των Ηνωμένων Εθνών για το Δίκαιο της Θάλασσας (UNCLOS), των άρθρων 18, 19 και 20 της Συμφωνίας των Ηνωμένων Εθνών για τα ιχθυαποθέματα (UNSFA) και του άρθρου IIΙ παράγραφος 8 της Συμφωνίας συμμόρφωσης FAO. Η Επιτροπή κατέληξε στο συμπέρασμα ότι τα στοιχεία που προέβαλε το Μπελίζ αποδεικνύουν ότι η κατάσταση που δικαιολόγησε την εγγραφή του Μπελίζ στον κατάλογο έχει διορθωθεί και ότι το Μπελίζ έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. (14) Υπό τις συνθήκες αυτές και σύμφωνα με το άρθρο 34 παράγραφος 1 του κανονισμού ΠΛΑ, το Συμβούλιο καταλήγει στο συμπέρασμα ότι το Μπελίζ θα πρέπει να διαγραφεί από τον κατάλογο των μη συνεργαζόμενων χωρών. (15) Η απόφαση που έλαβε το Συμβούλιο δεν αποκλείει τυχόν μεταγενέστερες ενέργειες από την πλευρά της Επιτροπής ή του Συμβουλίου στο μέλλον, σύμφωνα με το κεφάλαιο VI του κανονισμού ΠΛΑ, σε περίπτωση που πραγματικά στοιχεία αποκαλύψουν ότι το Μπελίζ δεν εκπληρώνει τα καθήκοντα που υπέχει δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για την ανάληψη δράσης, την πρόληψη, την αποτροπή και την εξάλειψη της ΠΛΑ αλιείας. (16) Υπό το πρίσμα των δυσμενών συνεπειών που συνδέονται με την εγγραφή στον κατάλογο ως μη συνεργαζόμενη τρίτη χώρα, είναι σκόπιμο να εφαρμοστεί άμεσα η διαγραφή του Μπελίζ από τον κατάλογο στον οποίο είχε περιληφθεί ως μη συνεργαζόμενη τρίτη χώρα. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2014/170/ΕΕ του Συμβουλίου αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, Για το Συμβούλιο Ο Πρόεδρος [1] ΕΕ L 286 της 29.10.2008, σ. 1. [2] ΕΕ L 286 της 29.10.2008, σ. 1. [3] Απόφαση της Επιτροπής της 15ης Νοεμβρίου 2012 για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ L 354 της 17.11.2012, σ. 1). [4] Εκτελεστική απόφαση της Επιτροπής, της 26ης Νοεμβρίου 2013, για τον χαρακτηρισμό των τρίτων χωρών που η Επιτροπή θεωρεί μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ C 346 της 27.11.2013, σ. 2). [5] Εκτελεστική απόφαση 2014.170 του Συμβουλίου, της 24ης Μαρτίου 2014 (ΕΕ L 91 της 27.03.2014, σ. 43-47), για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας. ΠΑΡΑΡΤΗΜΑΤΑ Κατάλογος μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης («ΠΛΑ») αλιείας στην Πρόταση ΕΚΤΕΛΕΣΤΙΚΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας Βασίλειο της Καμπότζης Δημοκρατία της Γουινέας Λαϊκή Σοσιαλιστική Δημοκρατία της Σρι Λάνκα